Obecné zastupiteľstvo vo Vinici podľa zákona SNR č. 369/1990 Zb. o obecnom zriadení
v znení neskorších zmien a doplnkov a v zmysle zákona č. 364/2004 Zb. o vodách vydáva
toto

Všeobecne záväzného nariadenia obce

Č.  1/2008

o prevádzkovaní ČOV  vo Vinici

     Po uvedení  čističky odpadových vôd  do prevádzky nastane pre vlastníka nehnuteľností povinnosť odpad  likvidovať minimálne 1 x ročne s predložením dokladu o vývoze v termíne 
od  III. do  X. mesiaca  v kalendárnom roku.  V prípade, že takýto doklad nebude obci preukázaný, obec v zmysle § 77, odst. 1, písmena b, zákona č. 364/2004 Z.z. o vodách, vyvolá jednanie na Obvodnom úrade životného prostredia z dôvodu podozrenia na vypustenie odpadových vôd bez povolenia.

     Odpad zo žúmp a septikov je zakázaný vypúšťať do vodných tokov, miestnych rigolov a na vlastné a cudzie pozemky.

     Poplatok za likvidáciu odpadovej vody zo žúmp,  prípadne septikov na obecnú čističku odpadových vôd, Obecné zastupiteľstvo Vinica stanoví nasledovne:

                   - pre domácnosti  15,- Sk/m3,  0,50 € + doprava
                   - podnikateľské subjekty a organizácie v obci  20,- Sk/m3, 0,66 € + doprava

Výnimka: platí pre všetkých občanov a zariadenia, ktoré vlastnia domácu čističku odpadových vôd  
                  a túto skutočnosť preukážu platným kolaudačným rozhodnutím na domácu ČOV.

     Všeobecne záväzné nariadenie bolo schválené uznesením č. 14/4-2008 zo dňa 24.4.2008 Obecného zastupiteľstva Vinica.

                                                                                                   Ing. Štefan   T ó t h  v.r.
                                                                                                              starosta obce